Louis-André de Grimaldi

Louis-André Grimaldi d'Antibes (født 17. desember 1736 på slottet i Cagnes, død 28. desember 1804 i London) var en fransk adelsmann og biskop. Han var en av prinsene av Monaco, biskop av Le Mans, deretter pair av Frankrike som grevbiskop av Noyon fra 1777 og biskop emeritus etter at han trakk seg fra embedet som biskop. Han tilbrakte sine senere år i London. Han ble beskrevet som «en voltairsk prelat».

Biografi
Grimaldi ble født av adelshuset Grimaldi av Monaco som herre av Cagnes og Antibes, på slottet Cagnes, i det sørøstlige Frankrike. Han var sønn av Honoré IV Grimaldi, Marquis de Cagnes. og hans hustru Hélène-de-Orcel Plaisians, og tilhørte den gamle franske adelen som nedstammet fra huset Bourbon.

Grimaldi ble generalvikar for erkebiskopen av Rouen. 

Han ble utnevnt til biskop av Le Mans den 5. juli 1767, hvoretter han startet en serie upopulære 'forbedringer', som å feie til side høyalteret og selge middelalder- og renessansesølv uten å foreta en opptelling av det først. Et portrett malt av Charles-Étienne Gaucher ble hengt opp i sakristiet da han forlot Le Mans i 1777.

Den 16. oktober 1777 utnevnte pave Pius VI Grimaldi til biskop av Noyon; han var også greve av Noyon. 

Charles-Maurice de Talleyrand-Périgord ble ordinert til prest av biskop Grimaldi. Flere år senere, da Talleyrand var biskop av Autun i Burgund fra november 1788, vava han sin bispelige embedsed for Grimaldi etter en pavelig ordre 4. januar 1789 som biskop av Noyon i Saint-Sauveur de la Solitude, et kapell i Issy knyttet til St. Sulpice-seminaret.

Bispedømmet Noyon ble avskaffet 12. juli 1790.

I 1791 nektet Louis Grimaldi å avlegge Constitution civile du clergé, og emigrerte først til Nederlandene, så til Tyskland, og til slutt til England. Han bodde i London og den britiske regjering ga ham en liten pensjon frem til hans død i London, 28. desember 1804.

Episkopalgenealogi 
Hans episkopalgenealogi er:

 Kardinal Guillaume d'Estouteville (1403-1483)
 Pave Sixtus IV (1414-1484) *bispeviet 1471
 Pave Julius II (1443-1513) *1481
 Kardinal Raffaele Sansoni Riario (1461-1521) *1504
 Pave Leo X (1475-1521) *1513
 Pave Klemens VII (1478-1534) *1517
 Kardinal Alessandro Farnese (1468-1549) *1519
 Kardinal Francesco Pisani (1494-1570) *1527
 Kardinal Alfonso Gesualdo di Conza (Gonza) (1540-1603) *1564
 Pave Klemens VIII (1536-1605) *1592
 Kardinal Pietro Aldobrandini (1571-1621) *1604
 Biskop Laudivio Zacchia (1565-1637) *1605
 Kardinal Antonio (Marcello) Barberini sr., O.F.M. Cap. * (1569-1646) *1625
 Erkebiskop Nicolò Guidi di Bagno (1583-1663 *1644
 Erkebiskop François de Harlay de Champvallon (1625-1695) *1651
 Erkebiskop Hardouin Fortin de la Hoguette (1643-1715) *1676
 Kardinal Henri-Pons de Thiard de Bissy (1657-1737) *1692
 Erkebiskop Charles-Antoine de la Roche-Aymon (1697-1777) *1725
 Erkebiskop Alexandre-Angélique Talleyrand de Périgord (1736-1821) *1766
 Biskop Louis-André de Grimaldi (1736-1804) *1767

Referanser

Franske katolske biskoper
Linjen d'Estouteville
Personer fra departementet Alpes-Maritimes